**A parkoló automata NFC kártyával** **is működtethető.**

* naponta **90 perc ingyenes parkolás**ra lesz jogosult **a 8012 „sárga”, azaz a II. övezetben (440 Ft/óra)**. A napi másfélóra ingyenesség a II. várakozási övezetben, több részletben is igénybe vehető egy napon belül.

Ezzel a kártyával a parkolás megkezdésekor oda kell menni az automatához, be kell helyezni a megjelölt nyílásba, beírni a megfelelő rendszámot, elindítani a parkolást, s amikor végeztünk, újra oda kell menni az automatához, és ugyanezzel a módszerrel leállítani azt. Ha pedig valakinek elhúzódik az ügyintézés, és

* **tovább tart másfél óránál**, akkor sem kell büntetésre számítania, mert **a kártyán rendelkezésre álló összeg terhére automatikusan megkezdődik a parkolási díj felszámítása**. Ezzel a módszerrel az ügyfelek a valóban felhasznált parkolási időnek megfelelő díjat fizetik. A **START-STOP** parkolásnál a parkolási idő számolása és ez alapján a parkolási díj meghatározása automatikusan történik.
* **A kártya ára 4 700 Ft. (nincs lejárati ideje)**
* **Az NFC kártyát feltöltheti az uszoda pénztárában, ügyfélszolgálatunkon és online a szekesfehervarparkolas.hu webes felületen keresztül is.**
* **Nincs meghatározott időkeret, amely idő alatt el kell használni a feltöltött összeget.**
* A Csitáry G. E. uszoda parkolójában **az uszoda vendégei részére 3 óra ingyenes parkolást** írnak jóvá az NFC kártyával rendelkezőknek az uszoda pénztárában**.**

**Az NFC kártyát a Városgondnokság Parkolási csoportjának ügyfélszolgálatán** **a Szent Vendel utca 17/A. alatt (Tel.: 06/ 22/513-481) és a Csitári G. Emil uszoda pénztárában (Mészöly G. utca) lehet kiváltani.**

**Az NFC kártya használata**

* be kell helyezni a megjelölt nyílásba, beírni a rendszámot, **zöld gomb** megnyomásával elindítani a parkolást (Emlékeztető/Start szelvényt kap), amikor végeztünk, újra oda kell menni az automatához, és a **zöld gombbal** leállítani azt (Igazoló/Stop szelvényt kap).

a következő kártyahasználatnál felkínálja ezt a rendszámot, ezért amennyiben másik rendszámra akar újabb parkolást indítani, ki kell törölnie az előzőt és módosítania kell a rendszámot.

* Fizető parkolás: hétfőtől péntekig: 8:00 – 18:00 óra között**,** szombaton: 8:00 – 12:00 óra között. **A rendszer az üzemidő lejártával minden folyamatban lévő parkolást automatikusan lezár,** így amennyiben később fejezi be parkolását, már nem kell az automatába visszahelyeznie a kártyát a befejezéshez. (Ha mégis megteszi, a következő napra kezdeményez újabb parkolást)
* Ha elfelejti parkolását leállítani, ugyanolyan számú várakozási övezetben megteheti, vagy az ügyfélszolgálaton keresztül telefonon kérheti nyitvatartási időben, vagy online, a szekesfehervarparkolas.hu oldalon keresztül.
* Ha a kártyára töltött pénz elfogy, az ügyfélszolgálaton (Szent Vendel u. 17/A.), vagy a Csitáry G. Emil uszoda pénztárában, vagy online felületen szekesfehervarparkolas.hu oldalon keresztül tudja feltölteni.
* Ha elveszti a kártyáját, letilthatja ügyfélszolgálatunkon keresztül és a kártyán lévő összeget később egy másik kártyára is áttölthetjük.